Donášková služba jedla Bistro.sk, ktorú vlastní a prevádzkuje Ringier Axel Springer Slovakia, kúpilo svojho konkurenta Ham.sk. Kúpou preberie Bistro.sk slovenskú doménu, spolu s databázou zákazníkov a reštaurácií.
Zároveň sa stane prevádzkovateľom portálu Ham.sk, píše RAS v tlačovej správe.
Rokovania o akvizícii prebehli už v minulom roku, pričom k samotnému prepojeniu služieb dôjde k 1.4.2018.
Pre doterajších zákazníkov Ham.sk ostáva portál naďalej funkčný. Užívatelia budú môcť využívať jeho služby, a to v oblasti online objednávania aj donášky jedál z overených reštaurácií.
Spoločnosti sa dohodli, že cenu transakcie nezverejnia.
Portál Ham.sk začal svoju prevádzku počas februára 2013, Bistro.sk v novembri 2013.